Varað við hvassviðri í kvöld samhliða mikilli úrkomu Í tilkynningu frá Vegagerðinni kemur fram að í veðurútliti kvöldsins er gert ráð fyrir samfelldri úrkomu S - og V lands frá því um klukkan 19 - 20 í kvöld , rigningu á láglendi , en slyddu og snjókomu á heiðum og fjallvegum . Undir Hafnarfjalli og á Kjalarnesi utanverðu má búast við vindhviðum um 35 - 42 m / s frá því um kl. 20 í kvöld og fram á nóttina . Á Hellisheiði má gera ráð fyrir að það verði blint , en hlánar og þá með fljúgandi hálku nálægt miðnætti . Svipaðar aðstæður verða á Holtavörðuheiði , en þar hlánar heldur síðar . Á Vesturlandi er hálka og éljagangur á Holtavörðuheiði og á Bröttubrekku . Hálkublettir eru á Fróðárheiði og Vatnaleið . Annars eru víða hálka og hálkublettir . Einnig er snjóþekja og éljagangur víða á Snæfellsnesi .